Legal Document

Category: 1249

Text:
10. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 502 της 29 Μαΐου/7 Ιουν. 1980 (ΦΕΚ Α΄  138) Περί των εξετάσεων προς απόκτησιν τίτλου προσωπικής ικανότητος Οπτικού. Έχοντες υπ’ όψει: 1.Τας διατάξεις της παρ. 3 του άρθρ. 3 του Νόμ. 971/79. 2.Την γνωμοδότησιν του Συμβουλίου της Επικρατείας την διαλαμβανομένην εις την αριθ. 379/ 16.4.1980 πράξιν αυτού προτάσει του Υπουργού Κοινωνικών Υπηρεσιών αποφασίζομεν: Άρθρ.1.-Δια την απόκτησιν τίτλου προσωπικής ικανότητος οπτικού απαιτείται εξέτασις του υποψηφίου υπό της κατ’ άρθρ. 11 του Νόμ. 971/1979 αρμοδίας Επιτροπής Οπτικών. Άρθρ.2.-1.Η θεωρητική εξέτασις είναι προφορική και λαμβάνει χώρα εις την έδραν της Επιτροπής Οπτικών. Το πρόγραμμα των εξετάσεων καθορίζεται δι’ αποφάσεως της Επιτροπής Οπτικών και ανακοινούται εις τους υποψηφίους πέντε τουλάχιστον ημέρας προ των εξετάσεων δια τοιχοκολλήσεως εις την έδραν της Επιτροπής. 2.Τα αποτελέσματα της θεωρητικής εξετάσεως ανακοινούνται εις τους ενδιαφερομένους δια τοιχοκολλήσεως εις την έδραν της Επιτροπής Οπτικών, το βραδύτερον εντός 10 ημερών από της περατώσεως της εξετάσεως. Άρθρ.3.-1.Η τεχνική εξέτασις διεξάγεται το βραδύτερον εντός μηνός από της ανακοινώσεως των αποτελεσμάτων της θεωρητικής εξετάσεως. 2.Δικαίωμα συμμετοχής εις την τεχνικήν εξέτασι έχουν μόνον οι επιτυχόντες εις την θεωρητικήν τοιαύτην. 3.Η διάρκεια της τεχνικής εξετάσεως εκάστου υποψηφίου δεν δύναται να υπερβεί την μία και ημίσειαν ώραν. 4.Τα αποτελέσματα των εξετάσεων δημοσιεύονται εις τον ημερήσιον τύπον και τοιχοκολλώνται εις τα γραφεία της έδρας της Επιτροπής Οπτικών. (Μετά τη σελ. 250,02(ε) Σελ. 250,03 Οπτικοί-Καταστήματα οπτικών ειδών 34.Β.μ.9-10 34.Β.μ.10 Οπτικοί-Καταστήματα οπτικών ειδών